CM सिटी में आया मामला, 24 घंटे में 325 नए संक्रमित मिले; 1905 हुए एक्टिव मरीज
Gurgaon Sonipat (Haryana) Coronavirus Cases 11th April Update हरियाणा में कोरोना संक्रमण अब जानलेवा होने लगा है। सूबे में संक्रमण से चौथी मौत का सिटी सिटी करनाल में मामला सामने आया है। 24 घंटे में 4715 नमूनों की जांच में 325 लोगों में संक्रमण की पुष्टि हुई है।
हरियाणा में कोरोना संक्रमण अब जानलेवा होने लगा है। सूबे में इस साल संक्रमण से चौथी मौत का मामला CM सिटी करनाल से सामने आया है। 24 घंटे में 4715 नमूनों की जांच में 325 लोगों में संक्रमण की पुष्टि हुई है। एक्टिव मरीजों की संख्या में भी इजाफा हुआ है, अब राज्य में इनकी संख्या 1905 हो गई है। संक्रमण की नई लहर में यह अब तक की रिकॉर्ड वृद्धि है। संक्रमण से अब तक हरियाणा में 10,718 लोगों की मौत हो चुकी है।
गुरुग्राम में नहीं सुधर रहे हालात
हरियाणा में कोरोना संक्रमण को लेकर गुरुग्राम में हालात नहीं सुधर रहे हैं। यहां सबसे अधिक संक्रमित मिल रहे हैं। 24 घंटे में गुरुग्राम में 161, पंचकूला में 32, फरीदाबाद में 44, हिसार में 3, अंबाला में 8, करनाल में 20, कुरुक्षेत्र में 7, सोनीपत में 15, झज्जर में 1, चरखी दादरी में 11, पलवल में 2, यमुनानगर में 9, पानीपत में 3, रोहतक में 2, रेवाड़ी में 1, फतेहाबाद में 1, नूंह में 1 भिवानी 1 नए संक्रमित मिले हैं।
8 जिलों की 10% से ज्यादा पॉजिटिविटी दर
हरियाणा की पॉजिटिविटी दर 8.88 प्रतिशत रिकॉर्ड की गई है। यह अब तक की सबसे ज्यादा दर है। सूबे के 8 जिले ऐसे चिह्नित किए गए हैं जिनकी पॉजिटिविटी दर 10 प्रतिशत से ज्यादा दर्ज की गई है। यमुनानगर में साप्ताहिक संक्रमण दर 42.39 प्रतिशत, गुरुग्राम में 24.09, फरीदाबाद और पंचकूला में 16.49, नूंह में 13.33, सोनीपत में 12.64, रोहतक में 10.22 और कुरुक्षेत्र में 10.20 प्रतिशत रिकॉर्ड की गई है।
दो दिन मॉक ड्रिल
हरियाणा के सरकारी और गैर सरकारी अस्पतालों में कोरोना की तैयारियों को लेकर दो दिन मॉक ड्रिल का आयोजन किया गया है। पहले दिन स्वास्थ्य एवं परिवार कल्याण मंत्री अनिल विज ने अंबाला में अस्पतालों का औचक निरीक्षण कर तैयारियों का जायजा लिया। आज मॉक ड्रिल का दूसरा दिन है। विज ने उन अस्पतालों को चेतावनी दी है जो मॉक ड्रिल में भाग नहीं ले रहे हैं।
इन तैयारियों की हो रही जांच
मॉक ड्रिल में कोविड के मद्देनजर आइसोलेटेड कमरे की तैयारी, ऑक्सीजन की समुचित व्यवस्था है कि नहीं है। इसके साथ ही जरूरी दवाइयों को समुचित व्यवस्था को जांच और परखा जा रहा है। जबकि ऐसे मरीजों का इलाज सिमटोमैटिक होना है क्योंकि जिन मरीजों को कोविड के लक्षण हैं उनको वहीं संबंधित दवाइयां दी जाएगी। इसके अलावा, डायल 108 से एंबुलेंस बुलाकर भी चेक किया जा रहा है, कि एंबुलेंस कितने मिनट में पहुंच रही हैं।
फरीदाबाद-गुरुग्राम में आ रहे दिल्ली के मरीज
अनिल विज ने बताया कि हरियाणा में दूसरे राज्यों से भी मरीज आ रहे हैं। खासकर गुरुग्राम और फरीदाबाद में दिल्ली के मरीज आ रहे हैं। यदि कोई मरीज हरियाणा में आ गया तो आ गया, पिछली बार भी बाहर से मरीज हरियाणा में बहुत आए थे। उन्होंने कहा कि आज की तिथि में देखें में राज्य के गुरुग्राम व फरीदाबाद में 69 प्रतिशत मरीज आ रहे हैं और फरीदाबाद व गुरुग्राम में दिल्ली का भी मरीज आ रहा है।